**Sunt apă din apa ta**

*Iuri*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

nu-ţi fie teamă

mare

apropie-te

lasă-ţi valul să-mi tămăduiască

rănile tălpilor

spală-mi părul

încleit de praful prejudecăţilor

ascultă-mi inima

cânt de sirenă

ce-şi caută prada

nu te teme

sunt doar

o apă vorbitoare plină de gânduri

sentimente şi vise

apa mea iubeşte

suferă

moare

primeşte-mă

mare

sunt apă din apa ta

val din valul tău

închide-mă

într-o cochilie ca pe o perlă

aruncă-mă

în adâncimea tăcerilor tale albastre

cândva

printre recifuri mă vor găsi

căutătorii de comori

cu preţul veşniciei

mă vor vinde altei iubiri

...primeşte-mă

mare

sunt apă din apa ta